Ani po troch týždňoch neodpovedalo na rôznych jedenásť otázok SME tridsaťosem poslancov NR SR.
Každý poslanec dostal pritom len jednu otázku, ktorú sme mu adresovali v mene radového občana, pod pseudonymom.
Z päťdesiatich poslancov tvorí tridsaťdeväť zástupcov zákonodarného zboru až štyri pätiny tých, ktorí v tomto prípade problémy občana odignorovali.
Ktorí to sú?
Marta Aibeková, Peter Baco, Vladimír Bajan, Irena Belohorská, Tibor Cabaj, Ján Cuper, Ján Danko, Diana Dubovská, Robert Fico, Tomáš Galbavý, Pavol Hamžík, Dušan Jariabek, Pavol Kanis, Oľga Keltošová, Jozef Klemens, Gustáv Krajči, Peter Kresánek, Jan Langoš, Jirko Malchárek, Anna Malíková, Víťazoslav Móric, Peter Muránsky, László Nagy, Viliam Oberhauser, Ladislav Orosz, Gabriel Palacka, Vladimír Palko, Ladislav Pittner, Pavel Prokopovič, Ján Sitek, Alexander Slavkovský, Vilam Sopko, Tibor Šagát, Vojtech Tkáč (tu však treba podotknúť, že Vojtechovi Tkáčovi počítač ukradli, a teda zrejme náš mail nedostal), Jozef Tuchyňa, Katarína Tóthová, Peter Weiss.
P. S. Vrátil sa nám jeden mail s odkazom, že adresa neexistuje, hoci je na webovej stránke NR SR napísaná. Išlo o mail adresovaný Ladislavovi Pittnerovi, ktorý však počítač vlastní – po odchode z postu ministra vnútra mu jeho nástupca vo vládnom kresle a predchodca v parlamente Ivan Šimko dal notebook, ktorý dostal v roku 1999 od parlamentu.